Diari Oficial de la Generalitat Valenciana


Sumari del DOGV 7174, del 17-12-2013 (2013/11047)

Notificación de la sentencia dictada en el procedimiento de divorcio contencioso número 1396/2010.
--------------------------------------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11607


Organisme emissor
:   Jutjat de Primera Instància i Instrucció Número 5 de Llíria

Tipus de document
:   Edicte

Notificación de la sentencia dictada en el procedimiento de divorcio contencioso número 1396/2010. [2013/11557]  
Miguel Ángel García Herrera, secretari judicial del Jutjat de Primera Instància i Instrucció número 5 de Llíria faig saber que en este tribunal se seguixen les actuacions de divorci contenciós número 1396/2010, a instàncies de Paula Serrano Núñez contra Denis Tomic, i com que no és conegut el domicili del demandat, en virtut del que establixen els articles 496 i 497 de la Llei d'Enjudiciament Civil, se li notifica la part dispositiva de la sentència recaiguda en les presents actuacions, en data 19 de novembre de 2012, per mitjà del present edicte, que s'entrega a l'actora per a la publicació en el Diari Oficial de la Comunitat Valenciana.   
«Dispositiva  
Estime la demanda de divorci instada per la procuradora Eva María Tello Calvo, en nom i representació de Paula Serrano Núñez, contra Denis Tomic.  
Declare el divorci vinculat de les parts, Paula Serrano Núñez contra Denis Tomic, i dispose les mesures següents:  
1. Atribuir la guarda i custòdia dels menors S. R. T. S. i D. T. S., a la mare, Paula Serrano Núñez; privar el pare, Denis Tomic, de l'exercici ordinari de la pàtria potestat sobre els mencionats menors, i atribuir a la mare, Paula Serrano Núñez, l'exclusivitat de la dita pàtria potestat.  
2. Atribuir a la mare, Paula Serrano Núñez, l'ús i gaudi del domicili familiar, situat al carrer de Bugarra, número 87, porta 7, de Pedralba, així com l'aixovar domèstic propi d'ella.  
3. No es fixa cap règim de visites a favor del pare, Denis Tomic, a qui es priva d'esta possibilitat.  
4. Contribució del progenitor no custodi, Denis Tomic, en concepte d'aliments a favor dels seus fills, amb la quantitat de 180 euros mensuals per cada un dels fills. Quantitats que hauran de ser satisfetes, dins dels cinc primers dies de cada mes, en el número de compte corrent que facilite la demandant, i que serà objecte de revaloració anual d'acord amb l'increment de preus al consum que publique l'Institut Nacional d'Estadística o organisme que el substituïsca.  
  
Els gastos extraordinaris necessaris hauran de ser satisfets per mitat amb acreditació documental prèvia per part de qui els haja realitzat. S'entenen per gastos extraordinaris necessaris tots aquells gastos no periòdics que per la seua entitat no s'inclouen en la pensió d'aliments, com els gastos mèdics i farmacèutics no coberts per la Seguretat Social, així com aquells altres que per la seua entitat així siga indicat. Els gastos extraordinaris no necessaris seran satisfets per mitat sempre que hi haja l'acord previ entre les parts i amb l'acreditació documental prèvia.  
  
5. Ambdós parts hauran de contribuir a sufragar les càrregues del matrimoni fixades en l'apartat 7é del fet quint de la demanda, al 80 per cent.  
  
Notifiqueu la present resolució a les parts amb l'advertiment que no és ferma i que en contra s'hi pot interposar, en el termini de cinc dies des de la notificació, un recurs d'apel·lació davant l'Audiència Provincial de València. Per a interposar el recurs cal depositar en el compte d'este Jutjat la quantitat de 50 euros, tal com disposa la Llei Orgànica 1/2009.  
Porteu una testimoniança d'esta resolució al procediment de mesures provisionals 688/2010.  
Així ho disposa, mana i firma Vicente Sanchís Ferrandis, jutge del Jutjat de Primera Instància i Instrucció número 5 de Llíria i partit. En done fe».  
  
Llíria, 18 de juny de 2013.- El secretari judicial: Miguel Ángel García Herrera.